**Alt eu**

*Carmen.muntenita*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un glas timid m-a întrebat:

- De ce compui? De ce tot scrii?

Zâmbind, l-am lămurit:

- Scriu pentru sufletul meu!

- Și cum de-ți vin idei?

- Mergând, privind,

muncind, ascultând,

mătăsuri de inspirație

îmi mângâie mintea,

fâlfâiri de gânduri

mă invadează,

valuri de cuvinte vrăjite

mă inundă...

Și-atunci simt amețitor

cum viața ia noi sensuri.

Găsesc un alt „eu”,

parcă mai bun, mai năzdrăvan,

mai blând, mai sentimental,

poate chiar mai uman.

În transă, las celălalt „eu”

s-așeze pe hârtie

lumea sa feerică.

Fascinată, citesc și îmi dau seama

că mă recunosc.

Eu pot fi oricând alt „eu”,

dacă știu să trăiesc,

să visez trează fiind,

să iubesc!